

**ΕΛΛΗΝΙΚΗ ΔΗΜΟΚΡΑΤΙΑ**

**ΠΕΡΙΦΕΡΕΙΑ ΒΟΡΕΙΟΥ ΑΙΓΑΙΟΥ**

**ΑΥΤΟΤΕΛΗΣ ΔΙΕΥΘΥΝΣΗ ΠΟΛΙΤΙΚΗΣ ΠΡΟΣΤΑΣΙΑΣ**

**Έκτακτο Δελτίο Επιδείνωσης Καιρού**

Σύμφωνα με το έκτακτο δελτίο επιδείνωσης καιρού που εκδόθηκε σήμερα Σάββατο 2/05/2020 από την ΕΜΥ/ΕΜΚ και ισχύει από το Σάββατο 02-05-2020 μέχρι και την Κυριακή 03-05-2020 θα παρουσιαστεί πρόσκαιρη μεταβολή του καιρού από σήμερα Σάββατο (02-05-2020) και από τα βορειοδυτικά με ισχυρές βροχές και καταιγίδες, οι οποίες θα συνοδεύονται τοπικά από χαλαζοπτώσεις και πρόσκαιρα από ισχυρούς ανέμους.

**Πιο αναλυτικά θα επηρεαστούν:**

Αρχικά από το μεσημέρι σήμερα (02-05-2020), η Δυτική Μακεδονία και βαθμιαία η κεντρική και Ανατολική Μακεδονία, η Θράκη, τα ανατολικά τμήματά της Θεσσαλίας, πιθανώς οι Σποράδες και τις βραδινές ώρες έως και τις πρώτες πρωινές ώρες της Κυριακής (03-05-2020) τα νησιά του βορειοανατολικού Αιγαίου. τα φαινόμενα από το βράδυ και από τα δυτικά θα εξασθενήσουν.

**Η Διεύθυνση Πολιτικής Προστασίας της Περιφέρειας Βορείου Αιγαίου** έχει ενημερώσει τις αρμόδιες υπηρεσιακά εμπλεκόμενες κρατικές υπηρεσίες, ώστε να βρίσκονται σε αυξημένη ετοιμότητα πολιτικής προστασίας, προκειμένου να αντιμετωπίσουν άμεσα τις επιπτώσεις από την εκδήλωση των έντονων καιρικών φαινομένων.

Συνιστά στους πολίτες να είναι ιδιαίτερα προσεκτικοί, μεριμνώντας για τη λήψη μέτρων αυτοπροστασίας από κινδύνους που προέρχονται από την εκδήλωση των έντονων καιρικών φαινομένων.

**Ειδικότερα, σε περιοχές όπου προβλέπεται η εκδήλωση έντονων βροχοπτώσεων, καταιγίδων ή θυελλωδών ανέμων:**

· Να ασφαλίσουν αντικείμενα τα οποία αν παρασυρθούν από τα έντονα καιρικά φαινόμενα ενδέχεται να προκαλέσουν καταστροφές ή τραυματισμούς.

· Να βεβαιωθούν ότι τα λούκια και οι υδρορροές των κατοικιών δεν είναι φραγμένα και λειτουργούν κανονικά.

· Να αποφεύγουν να διασχίζουν χειμάρρους και ρέματα, πεζή ή με όχημα, κατά τη διάρκεια καταιγίδων και βροχοπτώσεων, αλλά και για αρκετές ώρες μετά το τέλος της εκδήλωσής τους

· Να αποφεύγουν τις εργασίες υπαίθρου και δραστηριότητες σε θαλάσσιες και παράκτιες περιοχές κατά τη διάρκεια εκδήλωσης των έντονων καιρικών φαινομένων (κίνδυνος από πτώσεις κεραυνών).

· Να αποφύγουν τη διέλευση κάτω από μεγάλα δέντρα, κάτω από αναρτημένες πινακίδες και γενικά από περιοχές, όπου ελαφρά αντικείμενα (π.χ. γλάστρες, σπασμένα τζάμια κλπ.) μπορεί να αποκολληθούν και να πέσουν στο έδαφος (π.χ. κάτω από μπαλκόνια).

**Αν πρόκειται να μετακινηθούν με το αυτοκίνητο:**

· Να ενημερωθούν για τον καιρό και για την κατάσταση του οδικού δικτύου.

· Να έχουν στο όχημά τους το ρεζερβουάρ γεμάτο καύσιμα.

· Να ταξιδεύουν, εφόσον είναι αναγκαίο, κατά προτίμηση στη διάρκεια της ημέρας προτιμώντας τους κεντρικούς δρόμους.

· Να ενημερώνουν τους οικείους τους για τη διαδρομή που πρόκειται να ακολουθήσουν.

· Να μεταβάλλουν το πρόγραμμα των μετακινήσεών τους ώστε να αποφεύγουν την αιχμή των καιρικών φαινομένων.

· Να ακολουθούν πιστά τις οδηγίες των κατά τόπους αρμοδίων φορέων, όπως Τροχαία κλπ.

**Αν μετακινούνται πεζοί :**

· Να αποφεύγουν τις άσκοπες μετακινήσεις κατά την διάρκεια αιχμής των φαινομένων (έντονη βροχόπτωση-χαλαζόπτωση, σφοδροί άνεμοι.)

Για την εξέλιξη του καιρού, η ενημέρωση γίνεται από την ιστοσελίδα της ΕΜΥ <http://www.emy.gr/emy/el/> ενώγια περισσότερες πληροφορίες και οδηγίες αυτοπροστασίας από τα έντονα καιρικά φαινόμενα, οι πολίτες μπορούν να επικοινωνούν ***με το τηλεφωνικό κέντρο της Δ/νσης Πολιτικής Προστασίας Περιφέρειας Βορείου Αιγαίου στον τηλεφωνικό αριθμό 2251200300*** καθώς και να επισκέπτονται την ιστοσελίδα της Γενικής Γραμματείας Πολιτικής Προστασίας <https://www.civilprotection.gr/el>

Ο Δ/ντής Πολιτικής Προστασίας

Περιφέρειας Β. Αιγαίου

ΔΗΜΗΤΡΙΟΣ Α. ΜΑΛΛΙΑΡΟΣ